ประกาศธนาคารแห่งประเทศไทย เรื่อง การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
--------------------------

 อาศัยอำนาจตามความในมาตรา
๑๔
แห่งพระราชบัญญัติการธนาคารพาณิชย์
พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. 
๒๕๒๒
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการ
กระทรวงการคลัง ดังต่อไปนี้

 ข้อ ๑
ให้ยกเลิกประกาศธนาคารแห่งประเทศไทย
เรื่อง การกำหนดให้
ธนาคารพาณิชย์ปฏิบัติในเรื่องดอกเบี้ยและส่วนลด ลงวันที่ ๒๖ ธันวาคม พ.ศ. ๒๕๒๘

 ข้อ ๒
ให้ธนาคารพาณิชย์ถือปฏิบัติเกี่ยวกับดอกเบี้ยเงินฝากดังต่อไปนี้
 (๑) เงินฝากที่ต้องจ่ายคืนเมื่อทวงถาม รวมตลอดถึงเงินฝากที่ต้องจ่ายคืนเมื่อ
สิ้นระยะเวลาไม่ถึง ๓ เดือน ไม่จ่ายดอกเบี้ย
 (๒)
เงินฝากที่ต้องจ่ายคืนเมื่อทวงถามประเภทออมทรัพย์ซึ่งใช้สมุดคู่ฝากเป็น
หลักฐานการรับฝากเงินและไม่ใช้เช็คในการถอนจ่ายดอกเบี้ยได้ไม่เกินร้อยละ
๗.๒๕ ต่อปี
 (๓) เงินฝากที่ต้องจ่ายคืนเมื่อสิ้นระยะเวลาตั้งแต่
๓ เดือนขึ้นไปจ่ายดอกเบี้ยได้
ไม่เกินร้อยละ ๙.๕ ต่อปี
 เงินฝากตาม
(๓) ซึ่งได้ฝากมาแล้วไม่น้อยกว่า ๓ เดือน และธนาคารพาณิชย์
ยินยอมให้ผู้ฝากถอนเงินฝากก่อนครบกำหนด
ให้จ่ายดอกเบี้ยสำหรับระยะเวลาที่ได้ฝากไว้จริงไม่
เกินอัตราสูงสุดที่ธนาคารพาณิชย์กำหนดไว้ตาม (๒)
 ให้ธนาคารพาณิชย์ประกาศอัตราดอกเบี้ยที่ธนาคารพาณิชย์กำหนดจะจ่าย
สำหรับเงินฝากแต่ละประเภท
และส่งประกาศดังกล่าวให้ธนาคารแห่งประเทศไทยทราบภายใน 
๗ วัน นับแต่วันที่ธนาคารพาณิชย์ออกประกาศ
และให้ธนาคารพาณิชย์ปิดประกาศดังกล่าวไว้ในที่
เปิดเผย ณ สำนักงานของตนทุกแห่ง

 ข้อ ๓
ความในข้อ ๒
ไม่ใช้บังคับในการจ่ายดอกเบี้ยเงินฝากที่รับจากธนาคาร
พาณิชย์ ธนาคารออมสิน ธนาคารเพื่อการเกษตรและสหกรณ์การเกษตร
ธนาคารอาคารสงเคราะห์ 
บริษัทเงินทุน บริษัทเงินทุนหลักทรัพย์
และบรรษัทเงินทุนอุตสาหกรรมแห่งประเทศไทย หรือเงิน
ฝากที่เป็นเงินตราต่างประเทศซึ่งเจ้าพนักงานควบคุมการแลกเปลี่ยนเงินมีคำสั่งยกเว้นโดยทั่วไป
หรือโดยเฉพาะไม่ต้องขายเงินตราต่างประเทศนั้นแก่ธนาคารแห่งประเทศไทย
ธนาคารรับอนุญาต
หรือบุคคลรับอนุญาตภายใน ๗ วัน นับแต่วันที่ได้มา

 ข้อ ๔
ให้ธนาคารพาณิชย์เรียกดอกเบี้ยหรือส่วนลดได้ไม่เกินร้อยละ ๑๕ ต่อปี

 ข้อ ๕
ประกาศนี้ให้ใช้บังคับตั้งแต่วันที่
๕ มีนาคม พ.ศ. ๒๕๒๙ เป็นต้นไป

 ประกาศ
ณ วันที่ ๓ มีนาคม ๒๕๒๙
 
กำจร สถิรกุล
 
ผู้ว่าการ
 
ธนาคารแห่งประเทศไทย

[รก.๒๕๒๙/๓๕/๑๕พ/๓ มีนาคม ๒๕๒๙]

 ธิดาวรรณ
/ แก้ไข
 ๒๗ ก.ย. ๒๕๔๕
 B+A(C)